b'\n_START_ARTICLE_\nAnton Martelanc\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini lastnika podjetja za nakladanje in razkladanje balasta in vinogradnika Antona in gospodinje Marije Ane Martelanc rojene Starc. Izu\xc4\x8dil se je za zidarja in se kot dru\xc5\xbebenik priklju\xc4\x8dil bratovemu gradbenemu podjetju Ivan Martelanc & drugi. Delal je v podjetju, \xc5\xbeivahno pa je sodeloval tudi na prosvetnem in gospodarskem podro\xc4\x8dju v Barkovljah in Trstu. Ve\xc4\x8d let je bil predsednik Gospodarskega in konsumnega dru\xc5\xa1tva v Barkovljah, \xc4\x8dlan Tr\xc5\xbea\xc5\xa1ke hranilnice in posojilnice, \xc4\x8dlan Ciril-Metodove dru\xc5\xbebe, \xc4\x8citalnice, Sokola in pevskega zbora Adrija.'